

REPUBLIKA HRVATSKA

OSJEČKO-BARANJSKA ŽUPANIJA

OPĆINA KNEŽEVI VINOGRADI

Općinsko vijeće

KLASA: 400-01/24-01/07

URBROJ: 2158-23-01/01-24-4

Kn.Vinogradi, 23.05.2024.

Općinsko vijeće Općine Kneževi Vinogradi na temelju članka 90. Zakona o proračunu (NN 144/21), članak 56. Pravilnika o polugodišnjem i godišnjem izvještaju o izvršenju proračuna (NN 85/23) i članka 32. Statuta Općine Kneževi Vinogradi (Službeni glasnik 3/13, 3/18, 3/20, 1/21, 4/21), na svojoj 29.sjednici, održanoj 22.05.2024.. godine donosi

**O D L U K U**

**O usvajanju Godišnjeg Izvještaja**

**o izvršenju Proračuna Općine Kneževi Vinogradi za 2023.godinu**

**Članak 1.**

Usvaja se Godišnji izvještaj o izvršenju Proračuna Općine Kneževi Vinogradi za 2023.godinu (dalje: Godišnji izvještaj o izvršenju Proračuna) koji sadrži:

1. **Opći dio proračuna** koji čini:
   1. sažetak Račun prihoda i rashoda i Računa financiranja,
   2. Račun prihoda i rashoda
      1. Izvještaj o prihodima i rashodima prema ekonomskoj klasifikaciji,
      2. Izvještaj o prihodima i rashodima prema izvorima financiranja,
      3. Izvještaj o rashodima prema funkcijskoj klasifikaciji
   3. Račun financiranja
      1. Izvještaj računa financiranja prema ekonomskoj klasifikaciji,
      2. Izvještaj računa financiranja prema izvorima financiranja
2. **Posebni dio proračuna** kojeg čini:
   1. Izvještaj po organizacijskoj klasifikaciji
   2. Izvještaj po programskoj klasifikaciji, te izvorima financiranja na razini odjeljka ekonomske klasifikacije,
3. **Obrazloženje** kojeg čini:
   1. Obrazloženje općeg dijela:
      1. Obrazloženje ostvarenja prihoda i rashoda, primitaka i izdataka,
      2. Prikaz manjka odnosno viška
   2. Obrazloženje posebnog dijela
      1. Obrazloženje proračuna i financijskih planova proračunskih korisnika, a sadrži obrazloženje izvršenja programa koji se daju kroz obrazloženje izvršenja aktivnosti i projekata zajedno s ciljevima koji su ostvareni provedbom programa i pokazateljima uspješnosti realizacije tih ciljeva koji se sastoje od pokazatelja učinaka i pokazatelja rezultata
4. **Posebni izvještaji** koji čine:
   1. izvještaj o korištenju proračunske zalihe,
   2. izvještaj o zaduživanju na domaćem i stranom tržištu novca i kapitala
   3. izvještaj o danim jamstvima i plaćanjima po protestiranim jamstvima,
   4. izvještaj o korištenju sredstava fondova EU (u sklopu obrazloženja)
   5. izvještaj o stanju potraživanja i dospjelih obveza, te o stanju potencijalnih obveza po osnovu sudskih sporova.

**Članak 2.**

Godišnjim izvještajem o izvršenju Proračuna Općine Kneževi Vinogradi, utvrđuju se:

1. ukupni prihodi u iznosu 3.244.595,19 €, a što čine:
   1. ukupni prihodi poslovanja u iznosu 3.133.097,85 €;
   2. ukupni prihodi od prodaje nefinancijske imovine u iznosu 111.497,34 €;
2. ukupni rashodi u iznosu 3.293.818,63 €, a što čine:
   1. ukupni rashodi poslovanja u iznosu 2.614.293,25 €;
   2. ukupni rashodi za nabavu nefinancijske imovine u iznosu 679.525,38 €;
3. primici od financijske imovine i zaduživanja u iznosu 95.536,94 €;
4. ukupni izdaci za financijsku imovinu i otplate zajmova u iznosu 39.816,84 €.

**Članak 3.**

Za 2023.godinu utvrđen je:

1. višak prihoda od poslovanja u iznosu od 518.804,60 €
2. manjak od nefinancijske imovine u iznosu od 568.028,04 €
3. višak od financijske imovine i otplate zajmova u iznosu 55.720,10 €
4. višak iz prethodne godine u iznosu od 551.948,63 €

Manjak pod rednim brojem 2 pokriva se iz viška prihoda od poslovanja, viška od financijske imovine i otplate zajmova, te od viška iz prethodne godine.

Ukupan rezultat poslovanja, uzimajući u obzir višak iz 2022.godine, predstavlja pozitivan financijski rezultat u ukupnom iznosu od 558.445,29 € i to:

1. višak poslovanja Općine Kneževi Vinogradi u iznosu 562.381,65 €
2. manjak poslovanja proračunskog korisnika – Dječjeg vrtića „ZEKO“ u iznosu 3.936,36 €

**Članak 4.**

Ova Odluka zajedno s Godišnjim izvještajem o izvršenju Proračuna Općine objavljuje se u Službenom glasniku Općine Kneževi Vinogradi.

Ova Odluka stupa na snagu prvog dana od dana objave u Službenom glasniku Općine Kneževi Vinogradi.

PREDSJEDNIK

OPĆINSKOG VIJEĆA

Petar Šmrčković, dipl.ing.stroj.